
చేతులు, వీపుపై రకరకాల టాటూలు, చిత్ర విచిత్రంగా ఉన్న హెయిర్ స్టయిల్. ముఖం అటు వైపు తిప్పి ఉండటంతో వీపు మాత్రమే కనిపిస్తోంది.. ‘ ఈ ఫొటోలో ఉన్నామె ఓ నటి అట. ఆమె ఎవరో గుర్తు పట్టండి చూద్దాం’ అంటూ ‘అ’ చిత్రాన్ని నిర్మిస్తున్న వాల్పోస్టర్ సినిమా సంస్థ బుధవారం ఉదయం ఓ ఫొటోని ట్విటర్లో పోస్ట్ చేసింది. సాయంత్రం ఐదు గంటలకు ఆమె ఎవరో చెబుతామని ప్రకటించింది. ఇక అప్పటి నుంచి ట్విటర్లో కామెంట్స్ మొదలయ్యాయి. చాలా మంది ఆ నటి ఎవరో గుర్తు పట్టలేదు కానీ కొంతమంది మాత్రం ఆమె రెజీనా అయి ఉండవచ్చని పేర్కొన్నారు. సాయంత్రం ఐదు గంటల తర్వాత వాల్పోస్టర్ సినిమా సంస్థ మరో ఫొటో పోస్ట్ చేయడంతో ఆ నటి రెజీనా అని తేలిపోయింది. పుట్టినరోజు సందర్భంగా ఆమెకు శుభాకాంక్షలు చెబుతూ ప్రచార చిత్రాలు విడుదల చేసింది యూనిట్. దాదాపు 80 శాతం షూటింగ్ పూర్తి చేసుకొన్న  ఈ చిత్రాన్ని హీరో నాని నిర్మిస్తున్నారు. ఇందులో కాజల్, నిత్యా మీనన్,  రెజీనా, ఈషా కథానాయికలు. విభిన్న కథాంశంతో రూపదిద్దుకొంటున్న ఈ చిత్రంలోని చేపకు నాని, మొక్కకు రవితేజ వాయిస్ ఓవర్ ఇవ్వడం విశేషం. తెలుగు తెరపై ఇంతవరకూ ఇలాంటి చిత్రం రాలేదని నిర్మాత నాని చెప్పారు. ఫిబ్రవరిలో విడుదల చేయడానికి సన్నాహాలు చేస్తున్నారు.

chetulu, veepupai rakarakaala taatuulu, chitra vichitramgaa unna hair stial. mukham atu vaipu tippi undatamtho veepu matrame kanipistondi.. ‘ ee photolo unname oo nati ata. aame evaro gurtu pattandi chuddam’ antuu ‘a’ chitraanni nirmistunna valposter sinima samstha budhavaaram udayam oo photoni twiterlo post chesindi. saayantram aidu gantalaku aame evaro chebutamani prakatinchindi. ika appati nunchi twiterlo comments modalayyayi. chala mandi aa nati evaro gurtu pattaledu cony kontamandi maatram aame rejina ayi undavacchani perkonnaru. saayantram aidu gantala tarvaata valposter sinima samstha maro foto post cheyadamtho aa nati rejina ani telipoyindi. puttinaroju sandarbhamgaa aameku subhaakaankshalu chebutuu prachaara chitraalu vidudala chesindi unit. daadaapu 80 saatam shooting puurti chesukonna  ee chitraanni heero naani nirmistunnaaru. indulo kajal, nitya meenan,  rejina, eeshaa kathaanaayikalu. vibhinna kathaamsamtho roopadiddukontunna ee chitramloni chepaku naani, mokkaku raviteja vais ovar ivvadam visesham. telugu terapai intavarakuu ilanti chitram raledani nirmaata naani cheppaaru. fibravarilo vidudala cheyadaaniki sannaahaalu chestunnaru.